**Урокым и темэр:** Къэбэрдей-Балъкъэрым щыпсэу псэущхьэхэр.

**Мурадыр:** Къэбэрдей-Балъкъэрым ис псэущхьэхэм я зэмыл1эужьыгъуэныгъэр

 къызыхэк1а щхьэусыгъуэр на1уэ щ1ын.

**Къалэнхэр:** Щ1ып1э зэмыл1эужьыгъуэхэм щыпсэу псэущхьэхэм я псэук1эр

 егъэц1ыхун;

 гуп-гупу гъэлэжьэныр егъэф1эк1уэн;

 хъыбарым и хэк1ып1эу гупсысэ нэхъыщхьэр къыхэгъэщын;

 дунейм хуэсакъыу, узыншагъэр ялъытэу хуегъэсэн.

 **Урокым и л1эужьыгъуэр:** Материалыщ1э щадж урок.

**Урокым и ек1уэк1ык1эр**

Зыщагъэхьэзыр дакъикъэ

Урокыр зэрыхьэзырыр къэпщытэн (зэхэгъэк1ын)

**Егъэджак1уэ:** Фи махуэ ф1ыуэ нывжызо1э нобэ ди урокым къек1уэл1а, ди хьэщ1э лъап1эхэми, ц1ык1ухэми!

Ди нобэрей урокыр къызэрыгуэк1 уроккъым, зэрызэхэфхащи, си пэублэ псалъэр адыгэбзэк1э щ1эздзащ, ди нобэрей урокри адыгэбзэк1э ек1уэк1ынущ.

Ди урокыр къыщ1эздзэну сыхуейщ мы усэ сатырхэмк1э.

**Усэ «Си лъахэ»**

Дунейм и теплъэ дахэр, и хъугъуэ-ф1ыгъуэхэр гум хыхьэу къыдбгъэдалъхьэ ди усак1уэхэм, тхак1уэхэм, уэрэджы1ак1уэхэм, сурэтыщ1хэм ц1ыхугъэм дыхуаущийуэ.

Щ1эжьей ц1ык1ухэм хуэсакъыныр ц1ыхум и нравственнэ гъэлъэгъуап1эщ.

Къулейщ ик1и зэмыл1эужьыгъуэщ Къэбэрдей-Балъкъэрым ис псэущхьэхэр.

Мыбы къыщабж л1эужьыгъуэ хыщ1рэ т1урэ шэрып1у, ф1алъэ зэгуэгъухэу л1эужьыгъуих къыщыгъэлъэгъуащ, дзыгъуэ л1эужьыгъуэу т1ощ1рэ т1у, хьэп1ац1эшххэу л1эужьыгъуибгъу, хьэк1эхъуэк1эхэу л1эужьыгъуипщ1, хьэпщхупщ л1эужьыгъуэу пщык1утху, щ1ыми псыми щыпсэухэу л1эужьыгъуибл, бдзэжьейуэ л1эужьыгъуипщ1. Иджыри къабж бзу л1эужьыгъуэу щищрэ пщы1ухрэ, абы щыщу щэрэ тхущ1рэ блым абгъуэ ящ1, щэщ1рэ ир щ1ымахуэр ди деж щрахыну къолъэтэж, щэрэ т1ощ1рэ зыр щ1ып1э хуабэхэм мэлъэтэж.

Ди республикэм ф1ыуэ щыджакъым къупщхьэншэхэр. Мы видеофрагментым фэ щыфлъэгъуащ ди республикэм щыпсэу псэущхьэхэм я зэмыл1эужьыгъуэхэр. Зэбгъапщэмэ ахэр зэрызэмыщхьыр болъагъу.

Сытым фыхуеджэну фыхуей ди урокым, сыт щ1эуэ къэфщ1энт?

**Еджак1уэ:** Къэбэрдей-Балъкъэрым псэущхьэ зэмыл1эужьыгъуэ исхэр

 зэдгъэц1ыхуну, абыхэм я зэмыл1ужьыгъуэм и щхьэусыгъуэр

 къэтщ1эну.

**Егъэджак1уэ:** Сытк1э къывгуры1уэну апхуэдэ зэмыл1эужьыгъуэр?

**Еджак1уэ:** Япэрауэ регионым и физикэ-географическэ зэмыщхьыныгъэр

 (температурэр, псы1агъэр, щ1ыр, зыми емыщхь щ1ым и тафэ

 зэхуэмыдэхэр).

**Еджак1уэ:** Ет1уанэрауэ щ1ым и зэхэлъык1эр, и къэхъук1ар, абы щ1элъ

 хъугъуэф1ыгъуэхэм я тхыдэр.

 **Материалыщ1э джын**

1. Псалъэмакъ егъэк1уэк1ын «Къэбэрдей-Балъкъэрым и щ1ыналъэм псэущхьэхэр игуэшэн».

Фэ дауэ феплърэ,псэущхьэхэр ди Къэбэрдей –Балъкъэрым и щ1ып1эхэм хэут1ыпщхьауэ щыпсэурэ хьэмэрэ зы унафэ гуэрым тет?( тафэм щызек1уэ хабзэхэмрэ бгыхэм щызек1уэ хабзэхэмрэ тетщ.)

Пэж дыдэщ. Псэущхьэхэр щ1ыуэпсым и зы 1ыхьэщ, ик1и зэк1эщ1эпч мыхъуу къэк1ыгъэхэм пыщ1ащ . Щ1ыуэпсым и дэтхэнэ 1ыхьэри мыпхуэдэу зэхэтщ: къэк1ыгъэхэр,къэк1ыгъэ зышх псэущхьэхэр, лы зышх псэущхьэхэр.

Къэбэрдейм и щ1ыуэпсым сыт хуэдэ 1ыхьэхэр и1эу фщ1эрэ?(губгъуэхэр, жыг къыщык1 щ1ып1эхэр,мэзхэр,субальпийскэ бгырыпх, альпийскэ, нивальнэ, субнивальнэ.)

Щ1ыуэпсым и псэ зы1ут организм псори сыт щыгъуи зыр зым пыщ1ауэ щытщ.Абы нэмыщ1к1э ахэр пыщ1ащ псэ зы1умыт щ1ыуэпсым и 1ыхьэхэм- бгыхэм я хъугъуэ-ф1ыгъуэхэм , дызэрыбауэ хьэуам, псыхэм.

Къэк1ыгъэ зышх псэущхьэхэм къэк1ыгъэ яшхк1эрэ, хьэк1экхъуэк1эхэм я шхыныгъуэ мэхъу.

Мис апхуэдэу зэхэлъхьа мэхъу псэущхьэхэм я шхыныгъуэм я зэпыщ1эныгъэр.

1. Къэбэрдей-Балъкъэр щ1ып1эм щыпсэу псэущхьэхэм я щытык1эхэр. (гуп-гупу гъэлэжьэн)
2. Лэжьыгъэ ящ1ар къэпщытэн.

**Егъэджак1уэ:** Фэ унэ лэжьыгъэу фи1ащ тхылъым ит материалыр вджыну,

езыр-езыру щ1ыуэпс щ1ып1эхэм щыпсэу псэущхьэхэм я

 щытык1эр, псэук1эр къэфхутэну.

 Унэ лэжьыгъэм ипкъ итк1э, дэ къэтпщытэнщ фи

 къэхутэныгъэ - лэжьыгъэр къызэрывэхъул1ар. Абы папщ1э

 дэ гупипл1у дыгуэшауэ дыздэлэжьэнщ.

1. Япэ гупым я лэжьыгъэр теухуауэ щытынущ жыг къыщык1 губгъуэхэмрэ, къызэрыгуэк1 губгъуэхэмрэ.
2. Ет1уанэ гупым я лэжьыгъэр теухуауэ щытынущ тхьэмпэ зыпыт мэзхэмрэ, нэрат мэзхэмрэ.
3. Ещанэ гупым я лэжьыгъэр теухуауэ щытынущ субальпийскэ, альпийскэ поясхэм.
4. Епл1анэ гупым я лэжьыгъэр теухуауэ щытынущ субнивальнэ, нивальнэ поясхэм.

**Егъэджак1уэ:** Япэ гупым псалъэ фызот. Сыт хуэдэ псэущхьэхэр щыпсэурэ

 жыг къыщык1 губгъуэхэмрэ, къызэрыгуэк1 губгъуэхэмрэ?

**Еджак1уэ:** Къызэрыгуэк1 губгъуэхэм щопсэу дзыгъуэ л1эужьыгъуэ куэд: жумэрэн ц1ык1у, дэгъыстэн жумэрэн, жумэрэн гъуабжэ, губгъуэ дзыгъуэ, тхьэк1умэк1ыхь гъуабжэ. Абы нэмыщ1 щопсэу щыжьбанэ, цыжьбанэ тхьэк1умэшхуэ, бажэ, ужьэ, дыгъужь.

 **Еджак1уэ: :** Жыг къыщык1 губгъуэхэм щопсэу тхьэк1умэк1ыхь, губгъуэ дзыгъуэ, жумэрэн, дэгъыстэн жумэрэн, жумэрэн гъуабжэ дыгъужь, бажэ, мэз бжэн, мэзыкхъуэ, ужьэ, яцбжэн, уашхэ.

**Егъэджак1уэ:** Ф1ы дыдэу жэуап ефтащ, ц1ык1ухэ! Сэри дыщ1ызгъуну сыхуейщ жыг къыщык1 губгъуэхэм щыпсэу псэущхьэхэм я л1эужьыгъуэхэр нэхъыбэ мэхъу губгъуэм щыпсэухэм нэхърэ. Ар къызыхэк1ыр жыг къызыщык1 псэущхьэхэр бгы лъапэхэм, лъэгап1эхэм щыпсэуным нэхъ хуэхьэзырщ. Сыт щхьэк1э жып1эмэ а щ1ып1эхэр шхынк1э къулейуэ щытщ, ик1и шынагъуэ къащык1эщ1эзэрыхьым деж гъэпщк1уп1эф1 мэхъу.

**Егъэджак1уэ:** Псэущхьэхэр ф1ы дыдэу къэфхутащ, ц1ык1ухэ, иджы фхужы1эну п1эрэ сыт хуэдэ бзухэр а щ1ып1эхэм щыпсэурэ?

**Еджак1уэ:** Губгъуэхэм бзу куэд щопсэу: ныбгъуэ, къашыргъэ, уэгунэбзу, пц1ащхъуэ, жыгу1у удзыфэ, жыгу1ущхьэпс, бжэшх. Дудакъхэмрэ адэжынэхэмрэ щымащ1э дыдэщ.

**Еджак1уэ:** Жыг къыщык1 губгъуэхэмуащрохьэл1э: жыгу1щхьэпс, бзуупц1э, жьынду, къажьыкъ, жыгу1у, мэзтхьэрыкъуэ, бжэшх.

**Егъэджак1уэ:** Дэ псоми дощ1э щ1ыуэпс щ1ып1эхэм и климатыр зэрыуэгъур,

 дунейм и пщтырагъым къыхэк1к1э. Абы ипкъ итк1э бзухэмрэ

 дзыгъуэхэмрэ нэмыщ1 щ1ыуэпсым щопсэу нэгъуэщ1

 псэущхьэхэри. Фщ1эуэ п1эрэ, сыт абыхэм зэреджэр?

**Еджак1уэ:** А псэущхьэхэм зэреджэр хьэпщхупщщ. Щ1ыуэпс щ1ып1эхэм

 щопсэу шындырхъуо, блэ зэмыл1эужьыгъуэхэр.

**Егъэджак1уэ:** Гъудэ-бадзэхэри щыпсэурэ а щ1ып1эм?

**Еджак1уэ:** Нт1э, гъудэ-бадзэхэр а губгъуэхэм куэд дыдэу щопсэу. Абыхэм хохьэ лъэгущ1эуэ, хъун, мэлхьэп1ац1э, ц1эхэр, гъуанэдэс нэгъуэщ1хэри.

**Егъэджак1уэ:** Пэж дыдэщ, фыпсэу, япэ гупым лэжьыгъэшхуэ евгъэк1уэк1ащ.

 Къык1элъык1уэ щ1ып1эр-мэзхэрщ.

 Мэз щ1ып1эхэр икъук1э къулейщ псэущхьэхэмрэ къуалэбзухэмрэк1э. Апхуэдэ къулеягъыр къыхок1 щ1ып1эхэм я1э климатыф1ым: щ1ым и псы1агъэр зыхуэмыныкъуэншэу зэрыщытым, шхынк1э зыхуей зэрыхуэзэм, ик1и шынагъуэ къащык1эщ1эзэрыхьым деж гъэпщк1уп1эф1 зэра1эм.

**Егъэджак1уэ:** Ат1э иджы ет1уанэ гупым псалъэ фызот**.** Сыт хуэдэ псэущхьэхэр щыпсэууэ фщ1эрэ мы щ1ып1эм?

**Еджак1уэ:** Сэестыну сыхуейт а упщ1эм и жэуапыр.Мэз щ1ып1эхэм щопсэу мэз бжэн, щыхь, бажэ, дыгъужь, мыщэ, елэн, домбей, уашхэ, тхьэк1умэк1ыхь гъуабжэ, к1эпхъ, мэз джэду.

**Егъэджак1уэ:** Упсэу,хъэрзынэу къэпхутащ а щ1ып1эм щыпсэу псэущхьэхэр. Адэк1э къызжеф1эфыну п1эрэ, сыт хуэдэ бзухэр щыпсэурэ мы щ1ып1эм?

**Еджак1уэ:** Мы щ1ып1эм щопсэу бзуупц1э, псыбзу, щунэф, мэзкъанжэ, ныбгъуэщ1эф.

**Егъэджак1уэ:** Ф1ы дыдэу къэфхутащ мэзым щыпсэу псэущхьэхэр. Адэк1э щ1ып1э убгъуам, бгы лъапэ губгъуэхэм субальпийскэ поясымрэ альпийскэ поясымрэ щопсэу шэрып1 п1ащэхэр. Ещанэ гупым си упщ1эр фхуэгъэзащ. Зи гугъу сщ1а щ1ып1эхэм сыт хуэдэ псэущхьэхэр щыпсэууэ къэфхута?

**Еджак1уэ:** Субальпийскэ поясым дыщрохьэл1э мыпхуэдэ псэущхьэхэм: шыкъулътыр, дыгъужь, бажэ, ужьэ, уашхэ, тхьэк1умэк1ыхь гъуабжэ, дзыдзэ, губгъуэ дзыгъуэ, елэн, къурш бжэн.

**Еджак1уэ:** Сэ сыхуейт абы жи1ам пысщэну. Альпийскэ поясым нэхъ лъагэу зып1этыхук1э климатыр нэхъ щ1ы1эты1э мэхъу, абы ипкъ итк1э щыпсэу псэущхьэ л1эужьыгъуэхэр куэдк1э нэхъ мащ1э мэхъу. Мы щ1ып1эм и климатыр езэгъыу щопсэу: къурш бжэн, шыкъулътыр, машхъэ джэду, елэн. Зэзэмызэ ущрихьэл1э щы1эщ щомыщым.

**Егъэджак1уэ:** Мы щ1ып1эм щыпсэу псэущхьэхэм и къэхутэныгъэр

къывэхъул1ауэ къызобж. Иджы адэк1э къэфхутэн хуейуэ фи1ащ

 субальпийскэ поясым щыпсэу бзухэр. Сыт хуэдэу п1эрэ ахэр?

**Еджак1уэ:** Бзухэм щыщу мыбы ущрохьэл1э: ныбгъуэ, мысырджэд, тхьэрыкъуэ,

къуалэджэд.

**Егъэджак1уэ:** Фыпсэу ц1ык1ухэ, ари ф1ы дыдэу къэфхутащ. Епл1анэ гупыр сыт

хуэдэ упщ1эт фызытелэжьэн хуейуэ щытар?

**Еджак1уэ:** Дэ дытелэжьэн хуейуэ щытащ субнивальнэ, нивальнэ поясхэм. Субнивальнэ поясыр егъэлеяуэ къулейщ бгыхэмк1э. Мыбы щыпсэу псэущхьэхэм ящыщщ: дэгъыстэн шыкъулътыр, кавказ шыкъулътыр, Северцевым и шыкъулътыр, къурш бжэн, иджыри мы щ1ып1эм ущрохьэл1э бгъэ, къуршыбгъэхэм.

**Еджак1уэ:** Нивальнэ поясыр уэсрэ мылрэк1э гъэнщ1а щ1ып1эщ. Мы поясым хэхауэ щыпсэу псэущхьэ щы1экъым. Гъэмахуэм мы щ1ып1эм зэзэмызэхэ ущрохьэл1э шыкъулътырымрэ къуршбжэнымрэ.

**Егъэджак1уэ:** Ф1ы дыдэу фылэжьащ, сигу вгъэзэгъащ ц1ык1ухэ. Иджы сэ

сыхуейт гупипл1ми зыфхуэзгъэзэну. Фэ гуп къэс псэущхьэ

 зэмыл1эужьыгъуэ куэд къэфпщытащ. Хэту п1эрэ а псэущхьэхэм

 тхылъ плъыжьым ихуа?

1. Япэ гупым - Жыг къыщык1 губгъуэхэмрэ, къызэрыгуэк1 губгъуэхэмрэ щыпсэу псэущхьэхэм щыщу тхылъ плъыжьым ихуащ: цыжьбанэ тхьэк1умэшхуэр, кърур, бгъащхъуэ к1эхур.
2. Ет1уанэ гупым - Тхьэмпэ зыпыт мэзхэмрэ, нэрат мэзхэмрэ щыпсэу псэущхьэхэм щыщу тхылъ плъыжьым ихуащ: мэз бжэныр, домбейр.
3. Ещанэ гупым - субальпийскэ, альпийскэ поясхэм щыпсэу псэущхьэхэм щыщу тхылъ плъыжьым ихуащ: шыкъулътырыр, бгъэр, къундузыр.
4. Епл1анэ гупым - субнивальнэ, нивальнэ поясхэм щыпсэу псэущхьэхэм щыщу тхылъ плъыжьым зыри ихуакъым.

**Егъэджак1уэ:** Псори ф1ы дыдэу фылэжьащ ц1ык1ухэ. Ауэ ди жагъуэ зэрыхъущи, Къэбэрдей-Балъкъэрым щыпсэу псэущхьэхэр ц1ыхум и къэгъэдэ1уэныгъэм щ1этщ, ауэ абы я къэгъэдэ1уэныгъэм языныкъуэхэм деж ф1ым хуишэркъым.

Адэк1э Къэбэрдей-Балъкъэрым щыпсэу псэущхьэхэм тхутепсэлъыхьынущ:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Еджак1уэ:**

**Егъэджак1уэ:** Къэбэрдей-Балъкъэрым щыпсэу псэущхьэхэм ф1ы дыдэу щыгъуазэ дищ1ащ\_\_\_\_\_\_\_

**Егъэджак1уэ:** Девгъэгупсысыт, ц1ык1ухэ, ди Къэбэрдей-Балъкъэрым щыпсэу псэущхьэхэр мык1уэдыжыпэн щхьэк1э сыт тщ1эн хуейр? Ц1ыуэпсыр хъумэн папщ1э сыт хуэдэ хэк1ып1эхэр ди1э нобэ?

**Еджак1уэ:** Сэ къызолъытэ газетхэм, журналхэм псэущхьэхэм я гъащ1э

 мытыншым теухуауэ статья къытедзэн хуейуэ.

**Еджак1уэ:** Псэущхьэхэр щыпсэу щ1ып1э щхьэхуэхэр, паркхэр нэхъыбэу

 къызэ1утхмэ я гъащ1эр нэхъ тынш хъуну къызолъытэ.

**Егъэджак1уэ:** Иджы ц1ык1ухэ ди урокым и мурадым деж дгъэзэжынщи мы

 упщ1эм жэуап едывгъэт.Къэбэрдей-Балъкъэрым ис псэущхьэ

 я зэмыл1эужьыгъуэныгъэр къызыхэк1 щхьэусыгъуэр сыт?

**Еджак1уэ:** Къэбэрдей-Балъкъэрым ис псэущхьэхэм я зэмыл1эужьыгъуэныгъэр

 къыхок1 щыпсэу щ1ып1эм, климатым.

**Егъэджак1уэ:** Ц1ык1ухэ иджы къэтщ1ар псори къызыщ1экъуэжауэ Къэбэрдей-

Балъкъэрым ис псэущхьэхэм и картэ дывгъэщ1ыт. Дэтхэнэ зы псэущхьэри, бзури щыпсэу я щ1ып1эм елъытак1э зыхэдзын.

**Еджак1уэ: К1эрагъапщ1э**

**Егъэджак1уэ:** Къэдывгъэпщытэт ди лэжьыгъэр пэжу дгъэзэщ1ауэ п1эрэ?

**Рефлексия:** Фэ лэжьыгъэшхуэ вгъэзэщ1ащ: псэущхьэхэр щ1эвджык1ащ,

Къэбэрдей-Балъкъэрым ис псэущхьэхэм и картэ фщ1ащ.

 Фэ дауэ къыфщыхъурэ, нобэ къэтхута лэжьыгъэр дэнэ къыщыбгъэсэбэп хъуну?

**Еджак1уэ:** Мы лэжьыгъэр къыщыбгъэсэбэп хъунущ: пэщ1эдзэ классхэм,

 литературэм, биологием, ИЗО урокхэм.

**Егъэджак1уэ:** Фыпсэу, ц1ык1ухэ, нобэрей урокым мураду зыхуэдгъэувари,

 къэлэну ди1ахэри дгъэзэщ1ауэ къызолъытэ.

 Ц1ык1ухэ, ф1ыуэ флъагъу, фхъумэ фи хэкум и хъугъуэ-

 ф1ыгъуэхэр. Зыщывмыгъэгъупщэ ц1ыхур щ1ыуэпс къулейм и зы

 1ыхьэ ц1ык1уу ф1эк1 зырыщымытыр.

**Егъэджак1уэ:**  Тхылъ плъыжь фщ1ыну унэ лэжьыгъэу фызот псэущхьэ

 къевыбжэк1ахэр к1эрывгъэпщ1эну.